Imtella' Novembru 21, 2021 Raġel beda jispara addoċċ u qatel żagħżugħ ta' 26 sena fil-parti l-antika ta' Ġerusalemm. Il-vittma, Eliyahu Kay, kien mistenni jiżżewweġ fil-jiem li ġejjin. Ir-raġel li spara, Fadi Abu Skhaydam, ġie identifikat bħala membru tal-grupp militanti Hamas u nqatel mill-forzi tas-sigurtà Iżraeljani. Hu darab mill-anqas tliet persuni oħra, fosthom żewġ uffiċjali tal-Pulizija Iżraeljani. Il-Ministru tal-Intern Iżraeljan, Omer Barlev qal li l-persuna kien armat b'submachine gun. Il-Prim Ministru Iżraeljan, Naftali Bennett, talab lill-forzi tas-sigurtà joqogħdu b'seba' mitt għajn għal xi movimenti suspettużi.